അഴുക്കുചാലിലെ വെള്ളത്തില് മല്ലിയില കഴുകി: പച്ചക്കറി വില്പ്പനക്കാരനെതിരെ കേസ് thisischeappolicetakenactionagainstthismanviralvideo ഭോപ്പാല്: അഴുക്കുചാലിലെ വെള്ളത്തില് മല്ലിയില കഴുകിയ സംഭവത്തില് പച്ചക്കറി വില്പ്പനക്കാരനെതിരെ കേസ്. അഴുക്കുചാലിലെ വെള്ളത്തില് ഇയാള് മല്ലിയില കഴുകുന്നത്തിന്റെ വീഡിയോ സോഷ്യല് മീഡിയകളില് വൈറലായിരുന്നു. ഇതിന് പിന്നാലെയാണ് ഇയാള്ക്കെതിരെ കേസെടുത്തിരിക്കുന്നത്. ഭോപ്പാലിലെ സിന്ധി മാര്ക്കറ്റിലാണ് സംഭവം. അഴുക്കുവെള്ളത്തില് പച്ചക്കറി കഴുകരുതെന്നും ആളുകള്ക്ക് അസുഖമുണ്ടാകുമെന്നും പറയുന്നുണ്ടെങ്കിലും പച്ചക്കറി വില്പനക്കാരന് ഇത് മുഖവിലയ്ക്കെടുക്കാതെ അഴുക്കുവെള്ളത്തില് കഴുകുന്നത് തുടരുകയായിരുന്നു. വീഡിയോ എടുക്കുന്നയാള് പച്ചക്കറി വില്പനക്കാരനെ വിലക്കുന്നതും, ഇത് കണ്ടാല് ആരും പച്ചക്കറി വാങ്ങാനെത്തില്ല എന്നു പറയുന്നതും വിഡിയോയില് കേള്ക്കാം. തുടര്ന്ന് സമൂഹ മാധ്യമങ്ങളില് വീഡിയോ വൈറലായതോടെ ഇയാള്ക്കെതിരെ കേസെടുക്കണമെന്ന ആവശ്യം ഉയര്ന്നു. ഇതോടെ സംഭവത്തില് പരിശോധന നടത്തി നടപടി സ്വീകരിക്കാന് പൊലീസിനും മുന്സിപ്പല് കോര്പ്പറേഷനും ഭക്ഷ്യസുരക്ഷാ വകുപ്പിനും കലക്ടര് മുന്നറിയിപ്പ് നല്കി. തുടര്ന്ന് നടത്തിയ അന്വേഷണത്തില് പ്രതിയായ ധര്മേന്ദ്ര എന്നയാളുടെ വിവരങ്ങള് കണ്ടെത്തിയിരുന്നു. എന്നാല് ഇയാളുടെ അഡ്രസ് കണ്ടെത്തിയ പൊലീസ് വീട്ടില് എത്തിയെങ്കിലും കണ്ടെത്താനായില്ല. ആളെ ഉടന് പിടികൂടുമെന്ന് പൊലീസ് അറിയിച്ചു.